
Nauja redakcija nuo 2026-06-10

Sutarties priedas

ŠIAULIŲ MIESTO SAVIVALDYBĖS ADMINISTRACIJOS VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMOS APRAŠAS

I SKYRIUS
BENDROSIOS NUOSTATOS

1. Šiaulių miesto savivaldybės administracijos (toliau – Įstaiga) valstybės tarnautojų ir darbuotojų, dirbančių pagal darbo sutartis, darbo apmokėjimo sistemos aprašas (toliau – Aprašas) nustato tikslus, principus, kriterijus, pagal kuriuos formuojama Įstaigos karjeros valstybės tarnautojų (toliau – valstybės tarnautojai) ir darbuotojų, dirbančių pagal darbo sutartį (toliau – darbuotojai), pareigybių lygių struktūra, pareiginės algos koeficientų intervalai, mokamos priemokos, skatinama ir apdovanojama, nustatoma pareiginė alga atlikus valstybės tarnautojų tarnybinės veiklos ir darbuotojų veiklos vertinimą.
2. Aprašas parengtas vadovaujantis Lietuvos Respublikos valstybės tarnybos įstatymu, Lietuvos Respublikos darbo kodeksu, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu (toliau – Įstatymas), Darbo apmokėjimo sistemos nustatymo rekomendacijomis (toliau – Rekomendacijos), 2023 m. gegužės 10 d. Europos Parlamento ir Tarybos direktyva (ES) 2023/970 (toliau – Direktyva).
3. Apraše užtikrinamas vienodas vyrų ir moterų darbo užmokesčio už vienodą arba vienodos vertės darbą principas.
4. Darbo apmokėjimo sistema nustatoma kolektyvinėje sutartyje, kurią pasirašo Profesinės sąjungos valdybos pirmininkas ir Įstaigos vadovas (toliau – Administracijos direktorius) ir ji yra taikoma visiems Įstaigos darbuotojams.
5. Darbo apmokėjimo sistema skelbiama viešai Šiaulių miesto savivaldybės interneto svetainėje, skiltyje „Administracinė informacija“ →  „Darbo užmokestis“ → „Savivaldybės administracijos darbo apmokėjimas“: https://www.siauliai.lt/lt/list/view/darbo-uzmokestis.
Prieš nustatant ar keičiant darbo apmokėjimo sistemą turi būti įvykdytos informavimo ir konsultavimo procedūros Lietuvos Respublikos darbo kodekso nustatyta tvarka.
6. Įstaigos darbo apmokėjimo sistema apima:
6.1. darbo apmokėjimo principus, nurodytus Aprašo 7 punkte;
6.2. Įstaigos pareigybių grupavimo į lygmenis būdą;
6.3. pareigybių lyginimo ir pareiginės algos koeficiento dydžio nustatymo kriterijus ir jų aprašymą;
6.4. Įstaigos pareigybių lygmenų struktūrą;
6.5. pareiginių algų koeficientų intervalus;
6.6. priemokų, skatinimo ir materialinių pašalpų skyrimo tvarką, priemokų dydžius;
6.7. pareiginės algos nustatymo, atlikus valstybės tarnautojų tarnybinės veiklos ir darbuotojų veiklos vertinimą, tvarką;
6.8. Įstaigos darbo apmokėjimo sistemos peržiūrėjimo ir keitimo tvarką.
7. Darbo apmokėjimo sistema nustatoma vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su valstybės tarnautojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.

II SKYRIUS
ĮSTAIGOS PAREIGYBIŲ LYGMENŲ STRUKTŪROS NUSTATYMAS

8. Siekiant užtikrinti darbo užmokesčio skaidrumą, efektyvų darbo apmokėjimo sistemos veikimą ir valdymą Įstaigoje yra nustatoma pareigybių lygmenų struktūra. To paties lygmens pareigybė struktūroje laikoma turinti vienodą darbų vertę.
9. Pareigybių lygmenų sistemoje aukščiausiam pareigybių lygiui priskiriama įstaigos vadovo pareigybė. Pareigybės grupuojamos į lygmenis pagal pareigybių lyginimo ir pareiginės algos koeficiento dydžio nustatymo kriterijus, nurodytus Aprašo 10.2.1–10.2.4 papunkčiuose ir Aprašo 1 priede. 

III SKYRIUS
PAREIGYBIŲ LYGINIMO IR PAREIGINĖS ALGOS KOEFICIENTO DYDŽIO NUSTATYMO KRITERIJAI

10. Lyginant pareigybes ir nustatant didžiausius pareiginės algos koeficientų dydžius, viršijančius Valstybės tarnybos įstatymo 1 priede, taip pat Įstatymo 1 priede nustatytus pareiginės algos minimalius koeficientus:
10.1. laikomasi pareigybių hierarchinės struktūros vientisumo nuo aukščiausio iki žemiausio pareigybių lygmens;
10.2. taikomi pareigybių lyginimo ir pareiginės algos koeficiento dydžio nustatymo kriterijai, kurie yra objektyvūs, iš anksto nustatyti ir lyčiai neutralūs (detalus aprašymas pateiktas Aprašo 1 priede):
10.2.1. veiklos sudėtingumas – kriterijus, apibrėžiantis gebėjimą atlikti tam tikro sudėtingumo (lygio, apimties) užduotis;
10.2.2. atsakomybės lygis – kriterijus, apibrėžiantis pareigybės faktinį atsakomybės poveikio lygį už laukiamą rezultatą;
10.2.3. pakeičiamumas – kriterijus, apibrėžiantis pareigybės kompetencijų specifiškumą, kai specifinės kvalifikacijos ir specifinių kompetencijų reikalaujančioje pareigybėje gali būti sudėtinga greitai pakeisti valstybės tarnautoją ar darbuotoją, dirbantį pagal darbo sutartį, o net laikinai neužpildyta tokia pareigybė gali turėti neigiamos įtakos įstaigos vykdomiems procesams bei siekiamiems tikslams;
10.2.4. užduočių kompleksiškumas – kriterijus, apibrėžiantis pareigybės veiklos ir jos vykdymo procesų apimtis.
11. Pareigybė vertinama kaip laisva, tai yra neužimta, atsižvelgiant į pareigybei keliamus reikalavimus ir tinkamo rezultato lūkesčius. Darbo krūvis nėra pareigybių lyginimo ir pareiginės algos koeficiento dydžio nustatymo kriterijus. Darbo krūvio padidėjimas arba sumažėjimas yra išteklių planavimo objektas, į tai neatsižvelgiama skirstant pareigybes į lygmenis. Darbo krūvį, viršijantį  standartinį darbo laiką, reglamentuoja viršvalandinio darbo apmokėjimo normos. Išskirtiniai konkretaus valstybės tarnautojo ar darbuotojo darbo rezultatai yra tarnybinės veiklos ar darbuotojo veiklos vertinimo, priemokų skyrimo ar skatinimo objektas.
12. Efektyviam darbo apmokėjimo sistemos veikimui ir valdymui užtikrinti, taikant vidinį palyginimo tarpusavyje būdą, Įstaigoje nustatoma valstybės tarnautojų ir darbuotojų pareigybių lygmenų struktūra (Aprašo 2 priedas).
13. Įstaigos pareigybių lygmenų struktūra peržiūrima ir atnaujinama dėl struktūrinių pertvarkymų ar darbo organizavimo pokyčių (visiškai keičiasi arba deleguojamos naujos funkcijos) arba kai steigiamos naujos pareigybės, kurių analogų nėra Įstaigoje.



IV SKYRIUS
PAREIGINĖS ALGOS KOEFICIENTŲ INTERVALŲ NUSTATYMAS, PERŽIŪRĖJIMAS IR KEITIMAS

14. Kiekvienam Įstaigos pareigybės lygmeniui nustatoma pareiginės algos koeficientų intervalų minimali, maksimali ir vidurinė reikšmės (toliau – intervalo plotis).
15. Intervalo plotis sudaro +/– 25 procentus intervalo vidurio reikšmės.
16. Žingsnis tarp pareigybių lygmenų – +/–10 procentų, pradedant nuo žemiausio 1 lygmens ir kylant į viršų +/–10 procentų žingsniu iki 8 lygmens. Žingsnis tarp 8 (skyriaus vedėjo ir seniūno) ir 11 (Administracijos direktoriaus) lygmens sudaro +/– 26 procentus. Tarpiniai pareigybių lygmenys tarp 8 ir 11 pareigybių lygmenų priklauso tik mero politinio pasitikėjimo valstybės tarnautojams ir nustatomi mero potvarkiu.
17. Žemiausio (1) pareigybių lygmens minimali pareiginės algos intervalo reikšmė atitinka mažiausią Įstaigoje darbuotojo turimą pareiginės algos koeficientą.
18. Aukščiausio pareigybių lygmens (11) maksimali pareiginės algos intervalo reikšmė atitinka Įstaigos vadovui – Administracijos direktoriui Valstybės tarnybos įstatymo 2 priede nustatyto pareiginės algos koeficientų intervalo maksimalią reikšmę. Administracijos direktoriaus pareiginės algos minimalus ir maksimalus koeficientų dydžiai apskaičiuoti atsižvelgiant į Vyriausybės patvirtintus valstybės ir savivaldybių institucijų ir įstaigų vertinimo kriterijų įverčius.
19. Tarpinių pareigybių lygmenų pareiginės algos intervalų maksimalios ir minimalios reikšmės nustatytos išlaikant nuoseklų intervalo plotį ir intervalo didėjimą, kylant nuo žemesnių į aukštesnius pareigybės lygmenis.
20. Valstybės tarnautojo pareiginės algos minimalus koeficientas negali būti mažesnis nei nustatytas Valstybės tarnybos įstatymo 1 priede, darbuotojo pareiginės algos minimalus koeficientas negali būti mažesnis nei nustatytas Įstatymo 1 priede. Valstybės tarnautojo ir darbuotojo pareiginės algos maksimalus koeficientas negali viršyti Administracijos direktoriui nustatyto pareiginės algos koeficiento dydžio.
21. Įvertinus valstybės tarnautojo ar darbuotojo pareigybę pagal 1 priede patvirtintus pareigybių vertinimo kriterijus, pareigybė atsižvelgiant į surinktų procentų sumą yra priskiriama atitinkamam tam tikram lygmeniui ir jai nustatomas koeficientas iš atitinkamo lygmens koeficientų intervalo, naudojantis 2 priede patvirtintais dydžiais.
22. Pareiginės algos koeficientų intervalai peržiūrimi ir keičiami pasikeitus darbo rinkos sąlygoms, įstatymuose nustatytoms minimalioms pareiginės algos koeficientų riboms, darbo užmokesčio fondui ir Įstaigai priskirtoms funkcijoms, taip pat Įstaigoje įvykus struktūriniams pokyčiams. 
23. Išimtiniais atvejais, kai yra būtinybė ir kai išskirtinių kompetencijų valstybės tarnautojų ar darbuotojų (pvz., pareigybė susijusi su itin siaurų, specifinių kompetencijų, žinių turėjimu) pasiūla darbo rinkoje yra itin ribota ar sudėtinga rasti tokį specialistą, galimas išskirtinis pareiginės algos koeficiento dydžio padidinimas 10 proc. tokioms laisvoms ar naujoms valstybės tarnautojų ar darbuotojų pareigybėms. Išskirtinių pareigybių sąrašą tvirtina Administracijos direktorius. Šiaulių miesto savivaldybės administracijos išskirtinių pareigybių sąrašas peržiūrimas vieną kartą per kalendorinius metus po kasmetinio valstybės tarnautojo ar darbuotojo veiklos vertinimo ar esant poreikiui.

V SKYRIUS 
PRIEMOKOS, SKATINIMAS IR MATERIALINĖS PAŠALPOS

24. Valstybės tarnautojams ir darbuotojams skiriamos šios priemokos:
24.1. už kito darbuotojo pavadavimą jo kasmetinių atostogų, numatytų kasmetinių atostogų suteikimo grafike ar suteiktų pagal atskirą prašymą (tame skaičiuje ir papildomų kasmetinių atostogų profesinės sąjungos nariams), tėvystės, mokymosi, kūrybinių, nemokamų atostogų ir darbo dienų, suteiktų sveikatai gerinti (profesinės sąjungos nariams), papildomų poilsio dienų (mamadienių ir tėvadienių), skatinant suteiktų mokamų poilsio dienų metu, jei pavaduojamas vienas ir tas pats darbuotojas, o vadavimas trunka paeiliui 3 darbo dienas ir ilgiau, mokama 20 procentų priemoka. Priemoka pradedama mokėti pirmą vadavimo dieną;
24.2. už kito darbuotojo pavadavimą atostogų vaikui prižiūrėti, nėštumo ir gimdymo atostogų metu mokama 40 procentų priemoka. Priemoka pradedama mokėti pirmą vadavimo dieną;
24.3. už kito darbuotojo pavadavimą jo ligos metu skiriama 20 procentų priemoka. Priemoka pradedama mokėti nuo skyriaus vedėjo rašte nurodytos vadavimo dienos. Jei pavadavimas trunka ilgiau kaip vieną mėnesį, pavaduojančiam asmeniui pradedama mokėti 40 procentų priemoka. Apie tai struktūrinio padalinio vadovas raštu privalo informuoti Administracijos direktorių;
24.4. už laisvos ar naujos pareigybės funkcijų vykdymą mokama 40 procentų priemoka. Priemoka pradedama mokėti pirmą vadavimo dieną;
24.5. už priimto į darbą, perkelto ar grįžusio į pareigas darbuotojo apmokymą bei kuravimą, vieno mėnesio laikotarpiui skiriama 20 procentų priemoka. Priemoka pradedama mokėti pirmą kuravimo dieną; 
24.6. kitos priemokos:
24.6.1. už pavadavimą;
24.6.2. už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos;
24.6.3. už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, kurias, nurodydamas konkretų priemokos dydį ir trukmę, nustato Administracijos direktorius.
25. Priemokos, nurodytos 24.2–24.4 papunkčiuose, gali būti išdalintos keliems pavaduojantiems asmenims paskirstant funkcijas, bet bendra priemokų suma turi neviršyti 24.2–24.4 papunkčiuose nurodytų procentų.
26. Vienu metu gali būti mokamos kelios skirtingos priemokos. Priemoka negali būti mažesnė kaip 10 procentų pareiginės algos ir priemokų suma negali viršyti 60 procentų pareiginės algos.
27. Priemokos valstybės tarnautojams ir darbuotojams skiriamos ne ilgiau kaip iki einamųjų kalendorinių metų pabaigos, išskyrus priemokas už projektinių veiklų vykdymą.
[bookmark: _Hlk158635539]28. Priemokos už pavadavimą mokamos proporcingai pavadavimo dienų skaičiui. Priemokos mokėjimas nutraukiamas, jei išnyksta jos skyrimo aplinkybės, arba pakeičiamas, kai pasikeičia aplinkybės, kurių pagrindu priemoka buvo skirta.
[bookmark: _Hlk184218979]29. Įstaigoje valstybės tarnautojams ir darbuotojams už nepriekaištingą (pavyzdingą) tarnybinių ar darbo pareigų atlikimą, atsižvelgiant į Įstaigos finansines galimybes ir sutaupytas darbo užmokesčio lėšas, numatytos tokios skatinimo galimybės:
29.1. bet kuriuo metu motyvuotu tiesioginio vadovo siūlymu viena iš šių priemonių:
29.1.1. padėka;
29.1.2. trys mokamos poilsio dienos, paliekant valstybės tarnautojui ar darbuotojui nustatytą darbo užmokestį. Šios poilsio dienos turi būti išnaudojamos tais pačiais kalendoriniais metais;
29.1.3. nuo 1 iki 2 pareiginių algų dydžio piniginė išmoka už asmeninį išskirtinį indėlį įgyvendinant Įstaigai nustatytus tikslus arba pasiektus rezultatus ir įgyvendintus uždavinius (tačiau ne dažniau kaip 2 kartus per kalendorinius metus);
29.1.4. kvalifikacijos tobulinimo finansavimas 1 kartą per metus – iki 400 Eur 
29.1.5. vienkartinė piniginė išmoka Vyriausybės nustatyta tvarka. 
[bookmark: _Hlk184219010]29.2. papildomomis Įstaigoje nustatytomis skatinimo priemonėmis:
29.2.1. gyvenimo ir darbo šioje įstaigoje (darbo metai valstybės tarnyboje ir dirbant pagal darbo sutartį sumuojami) jubiliejinių sukakčių progomis, valstybės tarnautojui ar darbuotojui pateikus prašymą Veiklos valdymo skyriaus vedėjui:
29.2.1.1. darbo metų šioje įstaigoje (15, 20, 25, 30, 35, 40) sukakčių progomis – 500 Eur;
29.2.1.2. gyvenimo jubiliejinių (30, 40, 50, 60, 70) sukakčių progomis – 500 Eur;
[bookmark: _Hlk184219041]29.2.2. šv. Kalėdų proga – Administracijos direktoriaus įsakymu nustatyta skatinimo suma (iki 1 minimalios mėnesinės algos (toliau – MMA) dydžio):
29.2.2.1. valstybės tarnautojams ir darbuotojams, einamaisiais metais dirbusiems 6 mėnesius ir ilgiau arba einamaisiais metais išėjusiems į atostogas vaikui prižiūrėti ar iš jų grįžusiems, – 100 procentų dydžio tais metais nustatyta skatinimo suma;
29.2.2.2. valstybės tarnautojams ir darbuotojams, einamaisiais metais dirbusiems 3 mėnesius ir ilgiau (bet neilgiau nei 6 mėnesius) arba esantiems atostogose vaikui prižiūrėti visus einamuosius metus, – 50 procentų dydžio tais metais nustatyta skatinimo suma;
29.2.2.3. valstybės tarnautojams ir darbuotojams, einamaisiais metais dirbusiems trumpiau nei 3 mėnesius, – 25 procentų dydžio tais metais nustatyta skatinimo suma.
29.2.3. Gimus kūdikiui, valstybės tarnautojas ir darbuotojas skatinamas iki 1 minimalios mėnesinės algos dydžio vienkartine išmoka. 
30. 29.2.1.2 ir 29.2.3 papunkčiuose nurodytos išmokos mokamos valstybės tarnautojams ir darbuotojams, kurie Įstaigoje dirba ne mažiau kaip vienus metus.
31. 29.2.3 papunktis taikomas valstybės tarnautojui ir darbuotojui, kurių vaikas  gimęs nuo 2026 m. sausio 1 d.
32. Kiekvienu atveju, nurodytu Aprašo 29.1 papunktyje, vienkartinė piniginė išmoka skiriama ne daugiau kaip kartą per metus, išskyrus 29.1.3 papunktyje nurodytas aplinkybes, ir negali viršyti 100 procentų nustatytosios valstybės tarnautojo ar darbuotojo pareiginės algos. Valstybės tarnautojams ir darbuotojams, priimtiems į darbą einamųjų metų gruodžio mėnesį, 29.2.2 papunktyje nurodyta skatinimo priemonė neskiriama.
33. Prie 29.1.2–29.2.1 papunkčiuose numatytų skatinimo priemonių papildomai gali būti skiriama padėka.
34. Už ypatingus nuopelnus valstybės tarnybai valstybės tarnautojų kandidatūros gali būti teikiamos valstybės apdovanojimui gauti.
35. Valstybės tarnautojai, turintys galiojančią tarnybinę nuobaudą (tarnybinė nuobauda galioja 1 metus nuo jos paskyrimo dienos), neskatinami, išskyrus atvejus, kai valstybės tarnautojo tarnybinė veikla įvertinama kaip viršijanti lūkesčius. Valstybės tarnautojai, turintys galiojančią tarnybinę nuobaudą už Lietuvos Respublikos viešųjų ir privačių interesų derinimo įstatymo pažeidimus, gali būti skatinami tik praėjus Viešųjų ir privačių interesų derinimo įstatyme numatytiems terminams nuo sprendimo pripažinti juos pažeidusiais Viešųjų ir privačių interesų derinimo įstatymo reikalavimus priėmimo dienos.
36. Darbuotojai, jeigu buvo nustatyta, kad per paskutinius 6 mėnesius jie padarė darbo pareigų pažeidimą, neskatinami, išskyrus atvejį, kai darbuotojo veikla įvertinama kaip viršijanti lūkesčius, o Viešųjų ir privačių interesų derinimo įstatymo 23 straipsnyje nustatytais atvejais – neskatinami.
37. Valstybės tarnautojams ir darbuotojams, kurių materialinė būklė tapo sunki, skiriamos šios materialinės pašalpos:
37.1. mirus darbuotojui, jeigu yra pateiktas jo šeimos nario rašytinis prašymas ir mirties faktą patvirtinantys dokumentai, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) skiriama:
37.1.1. valstybės tarnautojo mirties atveju – vieno mėnesio jo vidutinio darbo užmokesčio dydžio kompensacija;
37.1.2. darbuotojo mirties atveju – 3 MMA dydžio materialinė pašalpa;
37.2. mirus valstybės tarnautojo ar darbuotojo sutuoktiniui ar partneriui (kai partnerystė įregistruota įstatymų nustatyta tvarka), ar vaikui, skiriama 3 MMA dydžio materialinė pašalpa, jeigu yra pateiktas valstybės tarnautojo ar darbuotojo rašytinis prašymas ir mirties faktą patvirtinantys dokumentai;
37.3. mirus valstybės tarnautojo ar darbuotojo motinai, tėvui skiriama 3 MMA dydžio materialinė pašalpa, jeigu yra pateiktas valstybės tarnautojo ar darbuotojo rašytinis prašymas ir mirties faktą patvirtinantys dokumentai;
37.4. dėl jų pačių ligos, sutuoktinio, partnerio, kai partnerystė įregistruota įstatymų nustatyta tvarka, vaikų (įvaikių) (iki 18 metų arba nepilnametis vaikas pripažįstamas emancipuotu ar sudaro santuoką ir emancipuotam ar susituokusiam nepilnamečiui vaikui arba vyresniam kaip 18 metų asmeniui, jeigu jie mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa, iki baigs bendrojo ugdymo programą) ligos, jeigu yra pateikti šių valstybės tarnautojų ir darbuotojų rašytiniai prašymai ir ligos diagnozę patvirtinantys dokumentai (kritinių ligų sąrašas, nurodytas Aprašo 3 priede), gali būti skiriama 3 MMA dydžio materialinė pašalpa;
37.5. dėl gamtinės stichinės nelaimės ar turto netekimo atvejais (išskyrus vagystę) jeigu yra pateiktas valstybės tarnautojo ir darbuotojo rašytinis prašymas ir atitinkamą aplinkybę patvirtinantys dokumentai, gali būti skiriama iki 5 MMA dydžio materialinė pašalpa.
38. Materialinę pašalpą skiria Administracijos direktorius iš Įstaigai skirtų lėšų. Kiekvienu atskiru 37.4 ir 37.5 papunkčiuose numatytu atveju materialinė pašalpa skiriama vieną kartą. Šio punkto nuostatos taikomos atvejams, nustatytiems po 2024 m. sausio 1 d.
39. Vienkartinės išmokos ir materialinės pašalpos išmokamos, jei prašymas DVS „Avilys“ dėl vienkartinės išmokos ar materialinės pašalpos skyrimo ir tai patvirtinantys atitinkami dokumentai pateikiami ne vėliau kaip per šešis mėnesius nuo fakto, dėl kurio gali būti skiriama vienkartinė išmoka ar materialinė pašalpa, atsiradimo. 

VI SKYRIUS
DARBO UŽMOKESČIO SUDEDAMOSIOS DALYS 

40. Valstybės tarnautojų darbo užmokestį reglamentuoja Valstybės tarnybos įstatymas.
41. Valstybės tarnautojų darbo užmokestį sudaro:
41.1. pareiginė alga;
41.2. priemokos;
41.3. priedas už tarnybos Lietuvos valstybei stažą;
41.4. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų.
42. Valstybės tarnautojų pareiginė alga nustatoma iš darbo apmokėjimo sistemoje pareigybei nustatyto pareiginės algos koeficientų intervalo.
43. Darbuotojų darbo užmokestį reglamentuoja Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymas.
44. Darbuotojų darbo užmokestį sudaro:
44.1. pareiginė alga;
44.2. priemokos;
44.3. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų.
45. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.
46. Laisvos ar naujos valstybės tarnautojo ir darbuotojo pareigybės pareiginės algos koeficientas nustatomas šia tvarka:
46.1. atsižvelgiant į 21 punkte surinktų procentų sumą, pareigybė priskiriama atitinkamam lygmeniui (2 priedas) ir jai nustatomas to struktūrinio padalinio, kuriame steigiama pareigybė, to lygmens koeficientų vidurkis;
46.2. skyriaus vedėjų, pavaduotojų, patarėjų, vyriausiųjų specialistų, tiesiogiai pavaldžių Administracijos direktoriui, pareigybės koeficientas nustatomas pagal atitinkamos pareigų grupės pareigybių koeficientų vidurkį;
46.3. pareigybėms, įtrauktoms į išskirtinių pareigybių sąrašą, taikomas 10 proc. didesnis nustatytas koeficientas.
[bookmark: _Hlk158635438]47. Pareiginės algos koeficientas gali būti keičiamas:
47.1. valstybės tarnautojui:
47.1.1. jei pasikeitus Valstybės tarnybos įstatymo 1 priede nurodytiems minimaliems pareiginės algos koeficientams, valstybės tarnautojo pareiginės algos koeficientas tampa mažesnis nei Valstybės tarnybos įstatymo 1 priede nurodytas minimalusis pareiginės algos koeficientas;
47.1.2. po valstybės tarnautojo tarnybinės veiklos vertinimo;
47.2. darbuotojui:
47.2.1. jei pasikeitus Įstatymo 1 priede nurodytiems minimaliems pareiginės algos koeficientams, darbuotojo pareiginės algos koeficientas tampa mažesnis nei Įstatymo 1 priede nurodytas minimalusis pareiginės algos koeficientas;
47.2.2. po darbuotojo veiklos vertinimo.
	48. Darbuotojai turi teisę kreiptis į darbdavį ir gauti informaciją apie darbo užmokestį Darbo kodekso nustatyta tvarka.

VII SKYRIUS
VALSTYBĖS TARNAUTOJO TARNYBINĖS VEIKLOS IR DARBUOTOJO VEIKLOS VERTINIMAS

49. Valstybės tarnautojo tarnybinės veiklos ir darbuotojo veiklos vertinimo tikslas – nustatyta tvarka įvertinti jų kompetenciją ir pasiektus veiklos rezultatus.
[bookmark: part_aaf3510cc1b14dd1a5475fbbafdb88a6]50. Valstybės tarnautojo tarnybinė veikla ir darbuotojo veikla vertinama, jeigu jis ne trumpiau kaip 6 mėnesius per kalendorinius metus, už kuriuos vertinama veikla, eina pareigas Įstaigoje.
[bookmark: part_e4e1ce9024d04c519232992f460b5f3b]51. Valstybės tarnautojo tarnybinę veiklą ir darbuotojo veiklą vertina jo tiesioginis vadovas. Vertinamas karjeros valstybės tarnautojas ir darbuotojas turi teisę kviesti Įstaigos darbuotojų atstovavimą įgyvendinančių subjektų atstovą dalyvauti tiesioginiam vadovui vertinant jo veiklą.
52. Valstybės tarnautojo ar darbuotojo Motyvuoto pasiūlymo formos skiltyje „Pagrindiniai einamųjų metų veiklos ar tarnybinės veiklos lūkesčiai“ suformuluojami bent du einamųjų metų lūkesčiai.
[bookmark: part_5fcab43c08b9432f93c3eb2d6d7a0c41][bookmark: part_1813a0875d6f4dc8bef281aeac3f9200]53. Tiesioginis vadovas valstybės tarnautojo tarnybinę veiklą ir darbuotojo veiklą gali įvertinti taip:
53.1. viršijanti lūkesčius;
[bookmark: part_18b1ba311e334c2a836d1e4fa4205559]53.2. atitinkanti lūkesčius;
[bookmark: part_6be87ba26ed74eb69274651d4dae2a16]53.3. iš dalies atitinkanti lūkesčius;
[bookmark: part_d398d228465e49d9bfbf9c64aeab41d5]53.4. neatitinkanti lūkesčių.
[bookmark: part_a526a1438cd447bf9d48e86404150a29][bookmark: part_31b462fce42a41dfa2a02a0dd457612b]54. Administracijos direktoriaus veiksmai, atlikus valstybės tarnautojo tarnybinės veiklos vertinimą:
54.1. kai valstybės tarnautojo tarnybinė veikla įvertinama kaip viršijanti lūkesčius, tiesioginio vadovo rašytiniu motyvuotu pasiūlymu Administracijos direktoriaus sprendimu:
[bookmark: part_d93fd04e3a714025817ceb04eba31902][bookmark: part_a1b1cf81934a4bf99bc9db9d6230002f]54.1.1. nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį negu tai pareigybei nustatytas didžiausias pareiginės algos koeficientas (mažesnis nei 0,06 pareiginės algos koeficientas gali būti taikomas tuo atveju, kai pareiginės algos koeficientas viršija tai pareigybei nustatytą didžiausią pareiginės algos koeficientą), arba
54.1.2. valstybės tarnautojui taikomos Aprašo 29.1 papunktyje nustatytos skatinimo priemonės, arba
54.1.3. valstybės tarnautojas perkeliamas Įstaigoje į aukštesnes pareigas (aukštesnę pareigybių grupę, kuri nurodyta Valstybės tarnybos įstatyme), taikant ne mažiau kaip 0,12 didesnį pareiginės algos koeficientą, negu buvo jam iki perkėlimo nustatytas pareiginės algos koeficientas, ir ne mažesnį negu tai pareigybei nustatytas minimalus pareiginės algos koeficientas;
54.2. kai valstybės tarnautojo tarnybinė veikla įvertinama kaip atitinkanti lūkesčius, valstybės tarnautojo teisinė padėtis nesikeičia ir tarnybinės veiklos vertinimas baigiamas, išskyrus atvejus, kai valstybės tarnautojas nesutinka su tiesioginio vadovo pateiktu veiklos vertinimu;
54.3. kai valstybės tarnautojo tarnybinė veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau valstybės tarnautojui nustatomas privalomas kvalifikacijos tobulinimas; 
54.4. kai valstybės tarnautojo tarnybinė veikla įvertinama kaip neatitinkanti lūkesčių, tiesioginio vadovo rašytiniu motyvuotu pasiūlymu Administracijos direktoriaus sprendimu:
54.4.1. valstybės tarnautojui nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį negu tai pareigybei nustatytas minimalus pareiginės algos koeficientas, arba
54.4.2. valstybės tarnautojas perkeliamas į žemesnes pareigas Įstaigoje, arba
54.4.3. valstybės tarnautojas atleidžiamas iš pareigų, arba
54.4.4. valstybės tarnautojui sudaromas ne trumpesnės negu 2 mėnesių ir ne ilgesnės negu 6 mėnesių trukmės tarnybinės veiklos gerinimo planas. Jei pasibaigus tarnybinės veiklos gerinimo plano terminui, valstybės tarnautojo veikla neeilinio vertinimo metu įvertinama kaip neatitinkanti lūkesčių, valstybės tarnautojas atleidžiamas iš pareigų.
55. Administracijos direktoriaus veiksmai, atlikus darbuotojo veiklos vertinimą:
55.1. kai darbuotojo veikla įvertinama kaip viršijanti lūkesčius, tiesioginio vadovo rašytiniu motyvuotu pasiūlymu Administracijos direktoriaus sprendimu pasirenkama viena iš šių nurodytų priemonių, taip pat papildomai gali būti skiriama padėka:
55.1.1. nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį negu tai pareigybei nustatytas didžiausias pareiginės algos koeficientas, arba
55.1.2. darbuotojui taikoma viena ar kelios Aprašo 29.1.2–29.1.5 papunkčiuose nustatytos skatinimo priemonės, arba
55.1.3. darbuotojas perkeliamas Įstaigoje į aukštesnes pareigas (aukštesnio lygmens pareigybę). Perkeliant darbuotoją į aukštesnes pareigas, jam nustatomas ne mažiau kaip 0,06 didesnis pareiginės algos koeficientas, kuris negali viršyti nustatyto didžiausio to pareigybių lygmens (pakopos), į kurį darbuotojas perkeliamas, pareigybių pareiginės algos koeficiento;
[bookmark: part_0a67b09915cb44a0b3d2f711f4a8ad52][bookmark: part_d7d40955644c43fab1ddc93e0ac898e9][bookmark: part_7d06a8dc17e24f0aaf8eb769565b8a6b]55.2. kai darbuotojo veikla įvertinama kaip atitinkanti lūkesčius, darbuotojo teisinė padėtis nesikeičia ir veiklos vertinimas baigiamas, išskyrus atvejus, kai darbuotojas nesutinka su tiesioginio vadovo pateiktu veiklos vertinimu. 
Kai darbuotojo veikla įvertinama kaip atitinkanti lūkesčius gali būti skiriama padėka;
55.3. kai darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau darbuotojui nustatomas privalomas kvalifikacijos tobulinimas;
[bookmark: part_c4527ec0f5764fc0ada62f636bc62950]55.4. Kai darbuotojo veikla įvertinama kaip neatitinkanti lūkesčių, tiesioginio vadovo rašytiniu motyvuotu pasiūlymu Administracijos direktoriaus sprendimu:
[bookmark: part_881f99668aca4939a01f2bd27d8f94a4]55.4.1. darbuotojui nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį negu tai pareigybei nustatytas minimalus pareiginės algos koeficientas, arba
[bookmark: part_9c8a57e960f7409680a9e43388c262d3]55.4.2. darbuotojas perkeliamas į žemesnes pareigas Įstaigoje. Perkeliant biudžetinės įstaigos darbuotoją į žemesnes pareigas, jam gali būti nustatomas ne mažiau kaip 0,06 ir ne daugiau kaip 0,18 mažesnis pareiginės algos koeficientas, kuris negali būti mažesnis kaip nustatytas mažiausias to pareigybių lygmens (pakopos), į kurį darbuotojas perkeliamas, pareigybių pareiginės algos koeficientas, arba
[bookmark: part_d4be6aa3447b4b51b669a5c19772966d][bookmark: part_a35badad0f01498fad6c6115709513fd]55.4.3. darbuotojui sudaromas ne trumpesnės negu 2 mėnesių ir ne ilgesnės negu 6 mėnesių trukmės veiklos gerinimo planas. Jei pasibaigus veiklos gerinimo plano terminui, darbuotojo veikla neeilinio vertinimo metu įvertinama kaip neatitinkanti lūkesčių, darbuotojas gali būti atleidžiamas iš pareigų.
[bookmark: part_a10b9cfc59ae4633b9ed16e549097534]56. Neeilinis valstybės tarnautojo tarnybinės veiklos ir darbuotojo veiklos vertinimas atliekamas Administracijos direktoriaus sprendimu šiais atvejais:
[bookmark: part_a79c10cde7ec48598cabcef97fee6ae7]56.1. tiesioginio vadovo rašytiniu motyvuotu pasiūlymu, susijusiu su valstybės tarnautojo ir darbuotojo veiklos rezultatais;
[bookmark: part_48ffbb70f2b74885934b345bac7aa70c]56.2. valstybės tarnautojo ir darbuotojo prašymu nustatyti jam didesnį pareiginės algos koeficientą;
[bookmark: part_45784e073e6b4f289f8db8e81d887071]56.3. valstybės tarnautojo ir darbuotojo prašymu perkelti jį į aukštesnes (išskyrus biudžetinės įstaigos vadovo ar jo pavaduotojo) pareigas;
[bookmark: part_72dfb6b43f5443ba8be7a21b1a681237]56.4. kai eilinio tarnybinės veiklos vertinimo metu valstybės tarnautojo tarnybinė veikla ir darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.
[bookmark: part_9121c66d6eed4c668c662784a798e64f]57. Neeilinis valstybės tarnautojo tarnybinės veiklos ir darbuotojo veiklos vertinimas atliekamas 56 punkte numatytais atvejais ne dažniau kaip vieną kartą per kalendorinius metus, jeigu nuo valstybės tarnautojo ar darbuotojo eilinio veiklos vertinimo praėjo ne mažiau kaip 6 mėnesiai, išskyrus atvejus, kai yra nustatytas trumpesnės trukmės valstybės tarnautojo ir darbuotojo veiklos gerinimo planas arba jeigu valstybės tarnautojas ar darbuotojas ne trumpiau kaip 6 mėnesius per kalendorinius metus ėjo pareigas Įstaigoje.
[bookmark: part_c3e5e45de12d4ff3b35891b1fcbb4411]58. Valstybės tarnautojas ir darbuotojas, nesutinkantis su tiesioginio vadovo pateiktu veiklos vertinimu, turi teisę kreiptis į Administracijos direktorių arba jo įgaliotą asmenį prašydamas įvertinti veiklos vertinimo objektyvumą ir pagrįstumą. Jei Administracijos direktorius ar jo įgaliotas asmuo padaro išvadą, kad valstybės tarnautojo tarnybinė veikla ir darbuotojo veikla įvertinta neobjektyviai ir nemotyvuotai, valstybės tarnautojo ir darbuotojo tiesioginis vadovas atlieka pakartotinį valstybės tarnautojo ir darbuotojo tarnybinės veiklos vertinimą. Administracijos direktoriaus ar jo įgalioto asmens išvada dėl tarnybinės veiklos vertinimo objektyvumo ir pagrįstumo gali būti skundžiama: valstybės tarnautojo – Lietuvos Respublikos administracinių bylų teisenos įstatymo nustatyta tvarka, darbuotojo – darbo ginčų nagrinėjimo tvarka.
59. Valstybės tarnautojams ir darbuotojams, kurių veikla 3 metus iš eilės įvertinama kaip viršijanti lūkesčius, bent vieną kartą per 3 metus turi būti nustatoma didesnė pareiginė alga, išskyrus atvejus, kai valstybės tarnautojui ir darbuotojui nustatytas maksimalus pareiginės algos koeficientas pagal darbo apmokėjimo sistemą.

VIII SKYRIUS
MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES IR VIRŠVALANDINĮ DARBĄ

60. Už darbą poilsio dieną, kuri nenustatyta pagal darbo grafiką, mokamas dvigubas valstybės tarnautojo ar darbuotojo darbo užmokestis arba valstybės tarnautojo ar darbuotojo prašymu darbo poilsio dienomis laikas, padaugintas iš  skaičiaus 2, pridedamas prie kasmetinių atostogų laiko.
61. Už darbą švenčių dieną mokamas dvigubas valstybės tarnautojo ar darbuotojo darbo užmokestis arba valstybės tarnautojo ar darbuotojo prašymu darbo švenčių dienomis laikas, padaugintas iš skaičiaus 2, pridedamas prie kasmetinių atostogų laiko.
62. Už darbą naktį mokamas pusantro valstybės tarnautojo ar darbuotojo darbo užmokesčio dydžio užmokestis arba valstybės tarnautojo ar darbuotojo prašymu už darbą naktį laikas, padaugintas iš skaičiaus 1,5, pridedamas prie kasmetinių atostogų laiko. Nakties laikas – kalendorinis laikas nuo dvidešimt antros valandos iki šeštos valandos.
63. Dirbti viršvalandžius valstybės tarnautojas ar darbuotojas gali tik iš anksto gavęs Administracijos direktoriaus pavedimą. Už viršvalandinį darbą mokama: 
63.1. pusantro darbuotojo darbo užmokesčio dydžio užmokestis, dirbant viršvalandinį darbą darbo dieną arba valstybės tarnautojo ar darbuotojo prašymu viršvalandinis darbo laikas, padaugintas iš skaičiaus 1,5, pridedamas prie kasmetinių atostogų laiko;
63.2. dvigubas darbuotojo darbo užmokestis, dirbant viršvalandinį darbą poilsio dieną ar naktį, arba valstybės tarnautojo ar darbuotojo prašymu viršvalandinis darbo laikas, padaugintas iš skaičiaus 2, pridedamas prie kasmetinių atostogų laiko;
63.3. dviejų su puse darbuotojo darbo užmokesčių dydžio užmokestis, dirbant viršvalandinį darbą švenčių dieną ir (arba) viršvalandinį darbą švenčių naktį, arba valstybės tarnautojo ar darbuotojo prašymu viršvalandinis darbo laikas, padaugintas iš skaičiaus 2,5, pridedamas prie kasmetinių atostogų laiko.

IX SKYRIUS
SUMINĖ DARBO LAIKO APSKAITA, DARBO GRAFIKŲ
SUDARYMAS IR TVIRTINIMAS

[bookmark: _Hlk31186966]64. Savivaldybės administracijoje suminė darbo laiko apskaita taikoma Miesto koordinavimo skyriaus (toliau – MKS) darbuotojams, atsakingiems už gaunamų pranešimų priėmimą ir koordinavimą ar miesto kamerų transliuojamo vaizdo stebėjimą.
65. Suminės darbo laiko apskaitos laikotarpio trukmė 3 mėnesiai. Pirmasis apskaitos laikotarpis pradedamas skaičiuoti nuo kalendorinių metų pirmo mėnesio.
66. Taikant suminę darbo laiko apskaitą, dirbama darbo grafikuose nurodytu laiku. 
67. Darbo grafikai turi būti sudaromi taip, kad:
67.1. kiek įmanoma tolygiau būtų paskirstytas darbuotojo darbo laikas per apskaitinį laikotarpį;
[bookmark: _Hlk31818150]67.2. per septynias paeiliui einančias kalendorines dienas darbo laikas, įskaitant viršvalandžius, neviršytų vidutiniškai 48 valandų. Vidutinis septynių dienų darbo valandų skaičius apskaičiuojamas sudėjus kelių savaičių (septynių paeiliui einančių dienų) darbo valandų skaičių ir padalijus iš savaičių skaičiaus; 
67.3. per kiekvieną septynių dienų laikotarpį dirbtas laikas neviršytų maksimalaus penkiasdešimt dviejų valandų laiko;
67.4. kasdienio nepertraukiamojo poilsio tarp darbo dienų trukmė negali būti trumpesnė kaip vienuolika valandų iš eilės, o per septynių paeiliui einančių dienų laikotarpį darbuotojui turi būti suteiktas bent trisdešimt penkių valandų nepertraukiamojo poilsio laikas. 
68. MKS darbuotojų darbo grafikus sudaro MKS vedėjas arba jo įgaliotas MKS darbuotojas ir teikia tvirtinti Administracijos direktoriui.
69. Su patvirtintais darbo grafikais MKS darbuotojai supažindinami ne vėliau kaip prieš septynias dienas iki jų įsigaliojimo.
70. Patvirtinti darbo grafikai keičiami bendru MKS darbuotojo ir MKS vedėjo sutarimu. Pakeistą darbo grafiką tvirtina Administracijos direktorius. Su pakeistu darbo grafiku darbuotojas supažindinamas nedelsiant.
71. Visi darbo grafikai saugomi MKS skyriuje, jų kopijos kartu su darbo laiko apskaitos žiniaraščiu kiekvieno mėnesio pabaigoje pateikiamos Apskaitos skyriui.
[bookmark: _Hlk31804352]72. MKS darbuotojas negali dirbti dviejų pamainų iš eilės.
73. MKS darbuotojai, dirbantys darbo grafike nustatytu laiku, dėl atliekamų darbų specifikos negali palikti Savivaldybės administracijos patalpų. Jiems suteikiama galimybė pailsėti ir pavalgyti darbo laiku. Pertraukos pailsėti ir pavalgyti yra įtraukiamos į darbo laiką ir apmokamos kaip darbo valandos.
74. Jeigu apskaitinio laikotarpio pabaigoje darbuotojas dėl jam sudaryto darbo laiko režimo nėra išdirbęs bendros viso apskaitinio laikotarpio darbo laiko normos, už neįvykdytą darbo laiko normą jam sumokama pusė priklausančio išmokėti darbo užmokesčio.
75. Jeigu apskaitinio laikotarpio pabaigoje darbuotojas yra išdirbęs daugiau valandų negu bendra viso apskaitinio laikotarpio darbo laiko norma, už viršytą darbo laiko normą jam apmokama kaip už viršvalandinį darbą arba darbuotojo prašymu viršytas darbo laikas, padaugintas iš skaičiaus 1,5, pridedamas prie kasmetinių atostogų laiko.
76. Dirbant pagal suminę darbo laiko apskaitą per pirmą ir antrą apskaitinio laikotarpio mėnesius mokamas pastovus darbo užmokestis, nepaisant faktiškai išdirbtos darbo laiko normos, o galutinis atsiskaitymas už darbą per apskaitinį laikotarpį pagal faktinius duomenis atliekamas apmokant už darbą trečią (paskutinį) apskaitinio laikotarpio mėnesį.
77. Darbuotojams, dirbantiems suminės darbo laiko apskaitos režimu, viršijant darbo dienos (pamainos) grafike numatytos konkrečios darbo dienos trukmę, šis viršytas laikas laikomas viršvalandžiais. Taip pat jei nėra galimybės darbuotojams, dirbantiems švenčių dienos išvakarėse, sutrumpinti darbo dienos trukmę viena valanda, tai ši valanda apskaitoma kaip viršvalandinis darbas. Šiais atvejais viršvalandinis darbas apmokamas įprasta darbo užmokesčio mokėjimo tvarka (ne apskaitinio laikotarpio pabaigoje).
78. Darbuotojams tapus laikinai nedarbingiems, ligos išmoka mokama už 2 pirmąsias kalendorines nedarbingumo dienas, sutampančias su darbuotojo darbo grafiku.
79. Atostoginiai skaičiuojami pagal 5 darbo dienų (40 val.) savaitės grafiką, skaičiavimams naudojant vidutinį valandinį darbo užmokestį.

X SKYRIUS
BAIGIAMOSIOS NUOSTATOS

80. Jei nustatant ar keičiant darbo apmokėjimo sistemą valstybės tarnautojui ar darbuotojui apskaičiuotas pareiginės algos koeficientas neįeina į tai pareigybių grupei nustatytą didžiausią pareiginės algos koeficientą arba viršija jį, darbo apmokėjimo sistemoje jam nustatomas atskiras pareiginės algos koeficientas, kuris gali nesutapti su bendra darbo apmokėjimo sistema, tol, kol valstybės tarnautojas ar darbuotojas eina tas pačias pareigas Įstaigoje arba tol, kol jam apskaičiuotas pareiginės algos koeficientas pateks į tai pareigybių grupei nustatytą pareiginės algos koeficientų intervalą.


________________________






